ANC-regering was totaal in die duister oor naderende ekonomiese krisis - News@Media
1. Het die minister (a) enige navorsing of (b) ander inligting tot sy beskikking wat dui op die onvermydelike moontlikheid in die nabye toekoms van 'n globale ekonomiese resessie, soortgelyk of erger as die een van 2008, en om spesifiek te wees in die tydperk vanaf Augustus tot November 2015 of vroeg in 2016; indien wel, wat (i) is die tersaaklike besonderhede, en (ii) die voorsorg wat getref word ten einde Suid-Afrika teen so 'n gebeure te beskerm?
2. Het die regering enige gebeurlikheidsplanne in plek om so 'n krisis te kan hanteer; en indien nie, waarom nie?
1. Daar is geen navorsing wat dui op 'n globale ekonomiese afplatting met die omvang van dié in 2008 nie. Alhoewel globale groei nie so vinnig is as wat ons sou wou hê nie, is daar steeds groei wat veral gesteun word deur 'n herstel van groei in ontwikkelde ekonomieë.
2. Suid-Afrika se makro-ekonomiese raamwerk is so ontwikkel dat dit die land sal help om die skok van 'n internasionale resessie te absorbeer. 'n Omsigtige fiskale beleid het seker gemaak dat die verhouding tussen die land se skuld en BBP van so 'n aard is dat meer geld geleen kan word in krisistye. Die raamwerk om inflasie te beheer stel die rentekoers in staat om aan te pas by plaaslike en globale omstandighede sonder negatiewe implikasies rakende inflasie. Die buigsame wisselkoers stel die Rand in staat om aan te pas en vir invoere en uitvoere om dienooreenkomstig aan te pas. Hierdie makro-plan help om veilige finansiële sektorstabiliteit te skep wat die rimpeleffek van enige globale krisis sal weerstaan terwyl ons oop en vloeibare markte 'n gesonde kapitaalvloei verseker. Die regering en die reserwebank werk nou saam om seker te maak dat ons in die geval van 'n krisis gereed is om dit gesamentlik af te weer.